OORSKAKELING TUSSEN VERSKILLENDE KLANKBANE Verskeie klankbane kan op die Klankleser® geberg word. Klankbane word nie in 'n spesifieke volgorde in die "Book"-lêer opgelaai of geliasseer nie.
Onthou: Slegs die foto's in die SAPPI Voëls van Suid-Afrika en die Soogdiergids van Suider-Afrika is klankaktief, nie die teks nie. Die illustrasies sowel as teks (waar aangedui) in Blinktand van Bosveldparadys is egter klankaktief.
Stap 1: Skakel die Klankleser® aan deur die AAN/AF-skakelaar in te hou vir 3 sekondes - die blou liggie sal aanskakel, wat 'n aanduiding is dat die Klankleser® gereed vir gebruik is.
Stap 2: Oorskakeling van een klankbaan na 'n ander.
Opsie 1: Skakel oor deur die vooromslag aan te raak.
Raak met die Klankleser® se punt vir ongeveer 8 sekondes aan die boek se voorblad. Die spesifieke boek se klankbaan word geaktiveer.
Soogdiergids van Suider-Afrika Sappi Voëls van Suid-Afrika
Opsie 2: Gebruik die volumeknoppie om na 'n ander klankbaan oor te skakel.
Druk die volumeknoppie vir 2 sekondes lank. Die volgende klankbaan sal geaktiveer word.
Aktiveer klank vanaf 'n foto of teks.
Hou die Klankleser® in 'n vertikale posisie op die gekodeerde foto en/of teks. (Moet asseblief nie weer die Aan/Af-skakelaar druk nie.)
Plaas die Klankleser® se punt op die geselekteerde foto of teks. Die spesifieke klank sal van die .bnl-lêer gespeel word. Indien 'n piepgeluid gehoor word, of geen klank gehoor word nie, beteken dit dat in die min gevalle die spesifieke foto of teks nie klank het nie. Briza streef daarna om voortdurend die klankbane op te dateer namate klanke of geluide beskikbaar kom. Opgedateerde klankbane word beskikbaar gestel van tyd tot tyd. Besoek asseblief ons webwerf vir nadere besonderhede oor beskikbaarheid van opgedateerde klankbane.
Raak eenvoudig aan die volgende foto met die Klankleser® se punt, terwyl die Klankleser® steeds vertikaal gehou word, om die volgende klank te aktiveer.
Afskakel van die Klankleser® Druk die AAN/AF-skakelaar in vir 3 sekondes. Die blou liggie sal afskakel en 'n klank sal hoorbaar wees wat aandui dat die Klankleser® afgeskakel is.
Batteryvervanging of herlaai van batterye. Alkaliese AAA-batterye of herlaaibare AAA-batterye kan gebruik word. In die geval van vervanging van batterye, skroef die batteryhouer se deksel los en verwyder die deksel. Plaas nuwe batterye korrek in, plaas die deksel terug en draai die skroefie stewig vas. Wanneer herlaaibare batterye herlaai moet word, verwyder die batterye uit die Klankleser® en herlaai met 'n herlaaier (nie voorsien nie). Plaas die herlaaide batterye korrek terug en skroef die deksel stewig vas.